ai4bharat/Pralekha huggingface dataset:
امور داخلہ کی وزارت
بیورو آف پولیس ریسرچ اینڈ ڈیولپمنٹ ڈرون شکن ٹیکنالوجی سے متعلق ایک قومی سطح کا سیمینار، نمائش اور کارکردگی کا اہتمام کرے گا
نئی دہلی،25؍ستمبر،مرکزی وزارت داخلہ کے تحت بیورو آف پولیس ریسرچ اینڈ ڈیولپمنٹ  26 ستمبر 2019 کو نئی دہلی میں بی پی آر اینڈ ڈی ہیڈ کوارٹر میں ڈرون شکن ٹیکنالوجی سے متعلق ایک قومی سطح کا سیمینار ، نمائش کا اہتمام کرے گا اور ہریانہ کے بھونڈسی میں بی ایس ایف کیمپس میں 27 ستمبر 2019 کو ڈرون شکن ٹیکنالوجی سے متعلق کارکردگی کا اہتمام کرے گا۔
اس سیمینار نمائش اور کارکردگی کا مقصد اس بات کو یقینی بنانا ہے کہ تمام ریاستوں، مرکز کے زیر انتظام علاقوں، سی اے پی ایف ایس ، اور سی پی اوز کے تمام پولیس افسروں کے پاس ڈرون شکن ٹیکنالوجی کے بارے میں جدید معلومات سے اپ ڈیٹ ہیں اور ناقص ڈرون کو کنٹرول کرنے والے بہترین جامع اور موافق حل تلاش کرنا ہے۔
یہ سیمینار تین اجلاس پر مشتمل ہوگا۔
- ناقص ڈرون کے خطرات کو اجاگر کرنے کے لئے ریاستی پولیس سی اے پی ایف ایس ، انڈین ایئر فورس ، انڈسٹری اور او این جی چی کے ممتاز اراکین پینل کے ذریعے خطرے کے تناظر - باڈر – تیل ؍ گیس - اہم بنیادی ڈھانچہ - شہری ہوا بازی - دہشت گردی - قانون کے نفاذ کا احاطہ کیا جائے گا۔
- ڈرون کی کاٹ کرنے والے آلات کی تفہیم ، شناخت ، اس کا پتہ لگانے ، ناقص ڈرون کی قوت کم کرنا جیسے امور ممتاز اراکین پینل کے ذریعے انجام دئے جائیں گے جن کا تعلق صنعت سے ہوگا۔ تاکہ مندوبین کو جدید ترین اینٹی ڈرون ٹیکنالوجی دستیاب سازو سامان سے آگاہی حاصل ہو۔
- اینٹی ڈرون ٹیکنالوجی کے پالیسی فریم ورک ممتاز اراکین پینل کے ذریعے انجام دی جائے گی، جن کا تعلق ڈی جی سی اے ، بیورو آف سویل ایوی ایشن، ایئرپورٹ اتھارٹی آف انڈیا اور صنعت سے ہوگا۔
دو روزہ سیمینار ، نمائش اور کارکردگی میں ریاستوں ، مرکز کے زیر انتظام علاقوں، سی اے پی ایف ایس اور سی پی اوز کے سینئر پولیس افسروں سمیت 100 سے زیادہ پولیس افسران اور مندوبین شرکت کریں گے۔ نمائش اور فیلڈ ڈماسٹریشن میں تقریبا 8 کمپنیاں شرکت کر رہی ہیں۔
۔۔۔۔۔۔۔۔
U-4348
(Visitor Counter : 49
زراعت اور کاشتکاروں کی فلاح و بہبود کی وزارت
سیٹلائٹ امیجری پر مبنی پیداوار اور فصلوں کی صحت کے تخمینہ کا استعمال
ڈاکٹر پی کے مشرا کمیٹی کی تشکیل ستمبر، 2013 میں کی گئی تھی تاکہ بھارت میں فصلوں کی بیمہ اسکیموں کے نفاذ کا جائزہ لیا جاسکے۔ کمیٹی نے مئی، 2014 میں اپنی رپورٹ پیش کی جس میں فصلوں کے بیمہ کے لیے پیداوار اور فصلوں کی صحت کے تخمینے سے متعلق مختلف اطلاقات کے لیے سیٹلائٹ ریموٹ سینسنگ ڈیٹا کے استعمال کی سفارش کی گئی تھی۔ اس سمت میں متعدد سرگرمیاں انجام دی گئیں، جیسے:
- پردھان منتری فصل بیمہ یوجنا  کے تحت فصلوں کی کٹائی کے تجربات  کے نمونے لینے اور اصلاح کے لیے سیٹیلائٹ سے حاصل شدہ ریموٹ سینسنگ ڈیٹا کا استعمال۔
- اصل بوئے ہوئے علاقے اور بیمہ علاقے کے درمیان فرق کا جائزہ لینے اور ایریا کریکشن فیکٹر  کا حساب لگانے کے لیے سیٹلائٹ ریموٹ سینسنگ کا استعمال۔
- ریاستی حکومتوں اور فصلوں کی پیداوار کے تخمینے سے متعلق بیمہ کمپنیوں کے درمیان تنازعات کے حل کے لیے سیٹیلائٹ امیجری کا استعمال۔
- ریموٹ سینسنگ کا استعمال کرتے ہوئے پیداوار میں ڈیٹا کوالٹی کی جانچ۔
- سیٹیلائٹ ریموٹ سینسنگ کا استعمال کرتے ہوئے فصل کے نقصان اور صحت کی تشخیص۔
- بچاؤ والی بوائی یا فصلوں پیدا کرنے میں ناکام علاقوں کا جائزہ لینے کے لیے سیٹلائٹ ریموٹ سینسنگ کا استعمال۔
- خطرے کی تشخیص کے لیے طویل مدتی سیٹلائٹ ریموٹ ڈیٹا کا استعمال جسے اضلاع کے کلسٹر کے لیے استعمال کیا جاتا رہا ہے۔
یہ معلومات آج راجیہ سبھا میں زراعت اور کسانوں کی بہبود کے مرکزی وزیر جناب نریندر سنگھ تومر نے تحریری جواب میں دی۔
وزارت دفاع
اجیا واریئر ۔2020 کی تعارفی مشق
نئی دہلی، 10 فروری 2020، ہندوستان اور برطانیہ کے درمیان مشترکہ فوجی مشق اجیا واریئر۔2020 کا پانچویں ایڈیشن کا انعقاد 13 سے 26 فروری 2020 تک برطانیہ کے سیلسبری پلینس میں کیا جائے گا۔اس مشق میں ہندوستان اور برطانوی فوج دونوں کے 120۔120 سپاہی شامل ہوں گےجو شورش کے مقابلےکی اور انسداد دہشت گردی کی کارروائیوں میں حاصل شدہ ماضی کےتجربات سے ایک دوسرے کو واقف کرائیں گے۔
اس مشق کا مقصد شہری اور نیم شہری علاقوں میں انسداد دہشت گردی آپریشنوں پر زور دیتے ہوئے کمپنی کی سطح کی مشترکہ تربیت چلانا ہے۔اس دوران جدید اسلحہ کے نظاموں ، آلات اور سیمولیٹر سے متعلق تربیت بھی فراہم کرائے جانے کا منصوبہ ہے۔ قابل ذکر ہے کہ ہندوستان کے ذریعہ مختلف ممالک میں کی گئی فوجی تربیتی مشقوں کے سلسلے میں برطانیہ کے ساتھ مشق اجیا واریئرعالمی دہشت گردی کے بدلتے ہوئے چہرے کے ضمن میں دونوں ممالک کو درپیش سلامت کے چیلنجوں کے سلسلے میں ایک اہم مشق ہے۔ یہ مشق باری باری سے برطانیہ اور ہندوستان میں منعقد کی جاتی ہے۔
مشترکہ فوجی مشق مشترکہ طور پر کام کرنے کے لئے اور کارروائی کرنے کے خصوصی حالات سے نمٹنے کےلئے کارروائی کے طریقوں سے ایک دوسرے کو واقف کرانے پر دو طرفہ آمادگی کا اظہار ہے۔مشق اجیا واریئر سے دفاعی تعاون اور دونوں فوجوں کے درمیان مل کر کام کرنے کے امکان اور ایک دوسرے کو اپنے تجربات سے واقف کرائے جانے کو فروغ ملے گا۔
۔۔۔۔۔۔۔۔۔۔۔۔ ۔۔
م ن۔ ا گ۔ن ا۔
U- 682
(Visitor Counter : 128
زراعت اور کاشتکاروں کی فلاح و بہبود کی وزارت
نیشنل کوآپریٹو ڈویلپمنٹ کارپوریشن  نے پہلی مرتبہ ڈوئچے بینک سے 68.87 ملین  یوروکا قرض حاصل کیا
اس معاہدے سے ہند جرمن تعلقات مضبوط ہو گی: نریندر سنگھ تومر
این سی ڈی سی اور انڈین چیمبرز آف کامرس  کے مابین مفاہمت
نئی دہلی 13 اپریل 2021: نیشنل کوآپریٹو ڈویلپمنٹ کارپوریشن  نے ملک میں امدادی باہمی کے اداروں کو آگے چل کر قرض دینے کے لئے جرمنی کے سب سے بڑے بینک ڈوئچے بینک سے 68.87 ملین یورو  کا قرض حاصل کیا ہے۔ آج نئی دہلی میں مرکزی وزیر زراعت جناب نریندر سنگھ تومر کی موجودگی میں اس سلسلے میں این سی ڈی سی اور جرمن بینک کے درمیان معاہدہ پر دستخط کئے گئے۔ وزیر موصوف نے انڈین چیمبر آف کامرس اور این سی ڈی سی کے مابین معاہدے پر دستخط کرنے کی تقریب کی صدارت بھی کی۔ اس سے کسانوں کی منڈیوں سے روابط میں اضافہ ہوگا۔
وزیر زراعت نے کہا کہ وزیر اعظم نے ہندوستان کے زرعی منظرنامے اور جرمنی کے ساتھ اپنے معاشی تعلقات کو ایک نئی بصیرت عطا کی ہے۔ انہوں نے مزید کہا کہ ملک میں قائم کی جانے والی کسانوں کی پیداواری تنظیمیں آئی سی سی اور ڈوئچے بینک کے ساتھ این سی ڈی سی معاہدوں کے ذریعے آسان قرضوں اور مارکیٹ تک رسائی حاصل کرسکیں گی۔ اس سے چھوٹے اور پسماندہ کاشتکاروں کو مدد ملے گی۔
یہ پہلا موقع ہے جب دنیا کا سب سے بڑا یوروپی بینک این سی ڈی سی کو قرض دے رہا ہے۔ جو ہندوستانی ترقیاتی مالیاتی ادارے میں عالمی مالیاتی ادارے کے اعتماد کی عکاسی کر رہا ہے ، خاص طور پر ایک ایسے وقت میں جب کوڈ 19 کے بحران کی وجہ سے عالمی معاشی افراتفری نے قرض دینے کو ایک مشکل کام بنا دیا ہے۔
ہندوستان میں ڈوئچے بینک کا اقدام ان بہت سے اہم کاروباری مفادات میں سے ایک ہے جن کا گذشتہ برسوں میں ہندوستان میں جرمن کمپنیوں نے مطاہرہ کیا ہے۔ اس وقت ہندوستان میں 1700 سے زیادہ جرمن کمپنیاں سرگرم عمل ہیں جو تقریبا چار لاکھ براہ راست اور بالواسطہ نوکریاں مہیا کرتی ہیں۔ جرمنی یورپ میں ہندستان کا سب سے بڑا تجارتی ساجھے دار ہے اوروہ ہندوستان کے دس چوٹی کے عالمی تجارتی شراکت داروں میں شامل ہے۔
1963 میں قائم این سی ڈی سی زراعت اور کسانوں کی بہبود کی وزارت کے ماتحت ایک ترقیاتی مالیاتی قانونی ادارہ ہے۔ اس نے 2014 سے اب تک مختلف پیمانوں کے باہمی امدادی اداروں کو 16 ارب یورو تل کے قرض مہیا کئے ہیں۔ این سی ڈی سی کی ملک بھر میں موجودگی ہے اور اس کے پاس کوئی ایسا اثاثہ نہیں جو منافع بخش نہ ہو۔ اس کے 18 علاقائی ڈائریکٹوریٹ تمام ریاستوں کی ضرورتیں پوری کرتے ہیں۔
زراعت اور کسانوں کی بہبود کے مرکزی وزیر جناب پرشوتم روپالا، زراعت اور کسانوں کی بہبود کے مرکزی وزیر مملکت جناب کیلاش چودھری، ڈی اے سی اور ایف ڈبلیو، کے سکریٹری سنجے اگروال، این ڈی ڈی سی کے انتظامی ہدایت کار جناب سندیپ کمار نائک اور این سی یو آئی کے صدر جناب دلیپ سانگھانی بھی اس موقع پر موجود تھے۔
ریلوے کی وزارت
48 گتی شکتی ملٹی کارگو ٹرمینلز کا آغاز
پی ایم گتی شکتی فریم ورک میں طے شدہ اہداف کو حاصل کرنے کے لیے ’ریلوےکی زمین کے انتظام کے لیے پالیسی‘ پر ماسٹر سرکلر جاری
پی ایم گتی شکتی فریم ورک میں متعین کردہ اہداف کو حاصل کرنے کے لیے، "ریلوے کی زمین کے انتظام کے لیے پالیسی" پر ایک ماسٹر سرکلر 04.10.2022 کو جاری کیا گیا ہے ،جس میں کارگو سے متعلق سرگرمیوں، پبلک انفراسٹرکچر، ریلوے کے خصوصی استعمال وغیرہ کے لیے ریلوے کی زمین لیز پر دینے کی دفعات شامل ہیں ۔ ریلوے کی زمین کارگو سے متعلق منصوبوں/سہولیات کے لیے 35 سال تک کی مدت کے لیے لیز پر دی جا سکتی ہے جو کہ زمین کی مارکیٹ ویلیو کے 1.5% سالانہ لیز چارجز پر مسابقتی بولی کے شفاف طریقوں سےکیا جاسکتا ہے۔ نظرثانی شدہ ریلوے لینڈ مینجمنٹ پالیسیاں انفراسٹرکچر کی مربوط ترقی کو ممکن بنائیں گی۔ گتی شکتی ملٹی ماڈل کارگو ٹرمینلز ریلوے کی ترقی سے متعلق ایک ماسٹر سرکلر 06.12.2022 کو جاری کیا گیا ہے۔ چونکہ اس طرح کی تجارتی پالیسیاں کھلے عام پروگرام ہیں جو ریلوے پر جاری ہیں، اس لیے کارگو ٹرمینلز کی نتیجہ خیز ترقی کے ساتھ ساتھ قابل ذکر روزگار پیدا کرنا بھی مستقبل میں ایک مسلسل عمل ہونے کا امکان ہے۔ اب تک شروع کیے گئے گتی شکتی ملٹی کارگو ٹرمینلز سمیت جنوبی وسطی ریلوے کی زون وار تفصیلات حسب ذیل ہیں:
|
|
زونل ریلوے
|
|
کمیشن شدہ جی سی ٹیز کی تعداد
|
|
وسطی ریلوے
|
|
1
|
|
مشرقی ریلوے
|
|
3
|
|
مشرقی وسطی ریلوے
|
|
4
|
|
ایسٹ کوسٹ ریلوے
|
|
2
|
|
شمالی ریلوے
|
|
2
|
|
شمالی وسطی ریلوے
|
|
1
|
|
شمال مشرقی ریلوے
|
|
3
|
|
شمال مشرقی سرحدی ریلوے
|
|
2
|
|
شمال مغربی ریلوے
|
|
5
|
|
جنوبی ریلوے
|
|
1
|
|
جنوب وسطی ریلوے
|
|
9
|
|
جنوب مشرقی ریلوے
|
|
4
|
|
جنوب مشرقی وسطی ریلوے
|
|
3
|
|
جنوب مغربی ریلوے
|
|
2
|
|
ویسٹرن ریلوے
|
|
6
|
|
مغربی وسطی ریلوے
|
|
-
|
|
کل
|
|
48
یہ معلومات ریلوے، مواصلات اور الیکٹرانک اور انفارمیشن ٹیکنالوجی کے وزیر جناب اشونی ویشنو نے آج راجیہ سبھا میں ایک سوال کے تحریری جواب میں دی۔
ش ح۔ا م ۔
U.NO. 7307
(Visitor Counter : 34
کیمیکلز اور فرٹیلائزر کی وزارت
ایچ آئی ایللمٹیڈ نے ملیریا کنٹرول پروگرام کے لئےزمبیا کو 114.2 میٹرک ٹن ڈی ڈی ٹی سپلائی کیا
نئی دہلی ،08ستمبر2020: ایچ آئی ایل  لمٹیڈ نے جو کیمیکل اور فرٹیلائزر کی وزارت کے تحت ادارہ ہے، ملیریا کنٹرول پروگرام کے لئے زمبیا کو 114.2میٹرک ٹن ڈی ڈی ٹی فراہم کیا ہے، ڈبلیو پی کا 75 فیصد ہے۔
ایچ آئی ایل کے چیف منیجنگ ڈائریکٹر ایس پی موہنتی نے کہا کہ زمبیا کی وزارت صحت کی طرف سے وصول کئے جانے والے 307 میٹرک ٹن کے آرڈر میں سے یہ حتمی سپلائی تھی۔ایچ آئی ایل نے حال ہی میں جنوبی افریقہ کو بھی 20.6میٹرک ٹن کی سپلائی کی ہے اور زمبابوے کو 129 میٹرک ٹن کی سپلائی جاری ہے۔
ایچ آئی ایل لمٹیڈ دنیا میں تنہا ڈی ڈی ٹی بنانے والا ادارہ ہے۔ یہ کمپنی 1954ء میں ڈی ڈی ٹی بنانے اور حکومت ہند کی وزارت صحت اور خاندانی امور کے ملیریا کنٹرول پروگرام کو مہیا کرنے کے لئے منتخب کی گئی تھی۔20-2019 میں ملک کی 20 ریاستوں کو یہ چیزیں سپلائی کی گئیں ۔کمپنی کئی افریقی ملکوں کو اپنی یہ پیداوار برآمد کررہی ہے۔
ملیریا دنیا بھر میں آج بھی صحت کے محاذ پر ایک بڑا مسئلہ ہے۔ عالمی صحت تنظیم ملیریا پھیلانے والے مچھروں پر قابو پانے کے لئے جو مؤثر آئی آر ایس کیمیکل استعمال کئے جاتے ہیں، ان میں ڈی ڈی ٹی کی سفارش کرتی ہے اور یہ جنوبی افریقہ زمبابوے ، زامبیا، نامیبیا، موزمبق وغیرہ جیسے جنوب ایشیائی ملکوں میں بکثرت استعمال کیا جاتاہے۔ہندوستان جنوب افریقی خطے کے ملکوں کو معقول قیمت پر معیاری چیزیں تیار کرنے اور فراہم کرنے کا پابند ہے۔ اس سے ہمارے باہمی رشتے مضبوط ہوں گے۔
صدر جمہوریہ کا سکریٹریٹ
صدر جمہوریہ رام ناتھ کووند نے جنم اشٹمی کے موقع پر ہم وطنوںکو مبارکباد دی
نئی دہلی 11،اگست 2020
صدر جمہوریہ ہند جناب رام ناتھ کووند نے جنم اشٹمی کے موقع پر بھارت اور بیرون ملکوں میں رہ رہے سبھی ہم وطنوں کو مبارکباد دی ہے اور نیک خواہشات کا اظہار کیا ہے۔
صدر جمہوریہ نے ایک پیغام میں کہا کہ جنم اشٹمی کےمقدس موقع پر میں سبھی ہم وطنوں کو دلی مبارکباد اور نیک خواہشات پیش کرتا ہوں۔
بھگوان شری کرشن ہمیں ایک ایسے معاشرہ کی تشکیل کے لئے تحریک دیتے ہیں جو حساس اور ہمدردی ومحبت پر مبنی ہوں۔ کرم یوگ کے اپنے پیغام میں انہوں نے نتیجے کی فکر کیے بغیر کرم  کرنے پر دھیان دینےکی اپیل کی ہے۔ یہ جذبہ ہمارے سبھی کورونا جانبازوں کے کام میں جھلکتا ہے جو کووڈ-19 کے خلاف ہماری لڑائی میں اگلی صف میں رہ کر کام کررہے ہیں۔
یہ تہوار مناتے ہوئے آئیے ہم سبھی اپنی زندگی اور انسانیت کی بہتری کے لئے بھگوان کرشن کی قیمتی تعلقات پر عمل کرنےکا عہد کریں۔
Click here to see President's message in Hindi
...............................................................
م ن، ح ا، ع ر
U-4461
(Visitor Counter : 96
وزارت سیاحت
گیا اور نالندہ کو سودیش درشن 2.0 کے تحت فروغ دینے کے لیے منتخب کیا گیا ہے: جی کشن ریڈی
- اہم جھلکیاں:
وزارت نے اب اپنی سودیش درشن اسکیم کو سودیش درشن 2.0  کے طور پر تبدیل کیا ہے جس کا مقصد سیاحتی اور منزل پر مرکوز نقطہ نظر کو اپناتے ہوئے، سیاحتی اور ذمہ دارانہ سیاحتی مقامات کو ترقی دینا ہے
- بہار کے سیتامڑھی ضلع میں پنورا دھام ایک ایسی جگہ ہے جس کی شناخت وزارت سیاحت کی پرشاد اسکیم کے تحت ترقی کے لیے کی گئی ہے۔
وزارت سیاحت  اپنی سودیش درشن، یاترا کی بحالی اور روحانی ورثے میں اضافے کی مہم  اور مرکزی ایجنسیوں کی مدد کی اسکیموں کے تحت ملک میں سیاحت کے بنیادی ڈھانچے کی ترقی کے لیے ریاستی حکومتوں/ مرکز کے زیر انتظام علاقوں کی انتظامیہ/ مرکزی ایجنسیوں کو مدد فراہم کرتی ہے۔ اسکیموں کے تحت ترقیاتی منصوبوں کی شناخت ریاستی حکومتوں/ مرکز کے زیر انتظام علاقوں کی انتظامیہ/ مرکزی ایجنسیوں کے مشورے سے کی جاتی ہے اور فنڈ کی دستیابی کو مناسب تفصیلی پروجیکٹ رپورٹس جمع کرانے، اسکیم کے رہنما خطوط پر عمل کرنے اور پہلے جاری کیے گئے فنڈ کے استعمال وغیرہ سے مشروط منظوری دی جاتی ہے۔
وزارت نے اب اپنی سودیش درشن اسکیم کو سودیش درشن 2.0  کے طور پر تبدیل کیا ہے، جس کا مقصد سیاحتی اور منزل پر مرکوز نقطہ نظر کو اپناتے ہوئے، سیاحتی اور ذمہ دارانہ سیاحتی مقامات کو ترقی دینا ہے۔ گیا اور نالندہ کو ایس ڈی 2.0کے تحت فروغ دینے کے لیے منتخب کیا گیا ہے جبکہ بہار کے سیتامڑھی ضلع میں پنورا دھام ایک ایسی جگہ ہے جس کی شناخت ایم او ٹی کی پرشاد اسکیم کے تحت ترقی کے لیے کی گئی ہے۔
وزیر سیاحت جناب جی کشن ریڈی نے آج لوک سبھا میں ایک سوال کے تحریری جواب میں یہ اطلاع فراہم کی ۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
14057
(Visitor Counter : 82
ماحولیات، جنگلات اور موسمیاتی تبدیلی کی وزارت
منتخبہ ساحلوں کیلئے بلو فلیگ اسناد بندی
نئی دہلی ،2دسمبر، ماحولیات، جنگلات اور موسمیاتی تبدیلی کے وزیر مملکت جناب بابل سپریو نے آج راجیہ سبھا میں ایک سوال کے تحریری جواب میں بتایا ہے کہ وزارت نے ملک میں منتخبہ ساحلوں کیلئے بلو فلیگ اسناد بندی پروگرام کا آغاز کیا ہے۔ اسناد بندی کا کام ایک بین الاقوامی ایجنسی کے ذمہ ہے، جس کا نام ماحولیاتی تعلیم فاؤنڈیشن، ڈنمارک ہے۔ اس کے تحت 4بڑےمدوں کے تحت 33کسوٹیوں پر ، پرکھے جانے کے بعد ہی سند جاری کی جاتی ہے۔ ان بڑے مدوں میں ماحولیاتی تعلیم اور اطلاعات، نہانے کے لحاظ سے پانی کی کوالٹی کی جانچ، ماحولیاتی انتظام اور تحفظ اور ساحلوں پر سلامتی اور دیگر خدمات کی فراہمی جیسے امور شامل ہیں۔ واضح رہے کہ بلوفلیگ ساحل دراصل ایکو سیاحت ماڈل کا ایک حصہ ہے، جس کے تحت سیاحوں / ساحل پر سیروتفریح کیلئے جانے والوں کو صاف ستھرا، حفظانِ صحت کے لحاظ سے مناسب نہانے کے لائق پانی فراہم کرایا جاتا ہے۔ ساتھ ہی ساتھ دیگر سہولتیں بھی فراہم کی جاتی ہیں اور ان تمام چیزوں کے ساتھ محفوظ اور صحت بخش ماحولیات سمیت پورے علاقے کی ہمہ گیر ترقی کو بھی مدنظر رکھا جاتا ہے۔
اسناد بندی کیلئے 13پائلٹ ساحلوں کو شناخت کیا گیا ہے اور یہ کام متعلقہ ساحلی ریاستوں /مرکز کے زیر انتظام علاقوں کی صلاح و مشورے سے گوگھالہ بیچ ، شیوراج پور بیچ، بھوگاوے ، پڈوبدری اور کسارکوڈ ، کاپڑ بیچ ، کوالم بیچ ، ایڈن بیچ ، روشیکنڈا بیچ، میرا مار بیچ ، گولڈن بیچ ، رادھا نگر بیچ  اور بنگارم بیچ  کے سلسلے میں کیا گیا ہے۔
آندھرپردیش میں واقع رشی کنڈا ساحل بھی ان 13 پائلٹ ساحلوں کی فہرست میں شامل ہے، جنہیں سہولتوں اور بنیادی ڈھانچے کے لحاظ سے ترقی سے ہمکنار کیاجانا ہے۔
سٹرک ٹرانسپورٹ اور شاہراہوں کی وزارت
جنرل  وی کے سنگھ نے بہتر خدمات فراہم کرنے اور سڑک حادثات کو کم کرنے میں قومی شاہراہوں پر ٹیلی کمیونیکیشن نیٹ ورک کی اہمیت پر زور دیا
سڑک ٹرانسپورٹ اور شاہراہوں اور شہری ہوا بازی کے مرکزی وزیر مملکت جنرل  ڈاکٹر وی کے سنگھ نے آج کہا کہ سڑک استعمال کرنے والوں کو بہتر خدمات فراہم کرنے کے لیے قومی شاہراہوں پر بڑے پیمانہ پر ٹیلی کمیونیکیشن نیٹ ورک کا استعمال کیا جا رہا ہے۔ نئی دہلی میں ایک پریس کانفرنس میں محکمہ ٹیلی کمیونیکیشن کی کامیابیوں اور دیگر تمام وزارتوں اور محکموں پر پڑنے والے ان کے اثرات پر روشنی ڈالتے ہوئے انہوں نے کہا کہ ایم او آر ٹی ایچ ،اس بات کو یقینی بنانے کے لیے ٹیلی کمیونیکیشن کے محکمے کے ساتھ مل کرکام کر رہا ہے تاکہ قومی شاہراہوں کے ساتھ بلاتعطل موبائل فون نیٹ ورک خدمات کو یقینی بنایاجاسکے ۔
وزیر موصوف نے کہا کہ "موبائل ٹاور لگا کر ان دیہاتوں میں 4 جی کوریج کو بڑھانے کے لیے پہل جاری ہے جہاں 4 جی کی خدمات نہیں پہنچی تھی۔ حکومت کا مقصد یہ ملک کے ہر گوشے تک 4 جی کو پہنچانا ہے ۔ اس سے ہمارے روڈ نیٹ ورک کو براہ راست فائدہ پہنچے گا، جس سے ہم حادثات اور سانحات کو مؤثر طریقے سے روک سکیں گے۔"
ڈاکٹر سنگھ نے کہا کہ ہندوستان میں 5جی نیٹ ورک کی توسیع تیزی سے جاری ہے۔ تقریباً 1 لاکھ سائٹس 5 مہینوں میں مکمل ہوچکے ہیں، 8 مہینوں میں 2 لاکھ اور 10 ماہ میں 3 لاکھ مکمل ہوئے ہیں ، اس سے ہمارے روڈ نیٹ ورک کو بہت فائدہ ہوگا۔ انہوں نے کہاکہ اس کے علاوہ، ہم ٹولنگ کوسسٹم سیٹلائٹ اور کیمرے سے لیس بنا رہے ہیں۔ دہلی میرٹھ ایکسپریس پر سیٹلائٹ پر مبنی ٹکنالوجی کا استعمال کرتے ہوئے بغیر رکاوٹ کے ٹولنگ کولاگو کرنے کے لیے ایک پائلٹ پروجیکٹ چل رہا ہے۔ ہم آپٹیکل فائبر نیٹ ورک کو بہتر بنانے پر بھی کام کر رہے ہیں۔
ڈاکٹر سنگھ نے کہا کہ موبائل ٹاور پروجیکٹس کے لیے کل خرچ 43,868 کروڑ روپے سے زیادہ ہے۔ انہوں نے کہا کہ 5جی کو 631 اضلاع میں شروع کیا گیا ہے۔ وزیر موصوف نے بی ایس این ایل کی بحالی کے پیکیج کے بارے میں بھی بات کی۔
وزارت دفاع
ہندوستان نے آسیان ممالک کے لئے خاتون فوجی افسران کے کورس کے آغاز کے ساتھ اپنی فوجی ڈپلومیسی میں اضافہ کیا ہے
اپنی فوجی ڈپلومیسی میں ایک اہم سنگ میل جوڑتے ہوئے ہندوستان نے آسیان ممالک اور انڈین آرمی کی خاتون افسران کے لئے اپنے ممتاز کورس کا باوقار اختتام کیا۔ ہندوستانی فوج کے صنفی مساوات اور خواتین کے تفویض اختیارات کے ویژن کو عملی جامہ پہناتے ہوئے یہ اقدام یو این فریم ورک کے عین مطابق ہے اور اس کا اہتمام وزارت دفاع نے کیا تھا۔
اس طرح کے انقلابی کورس کی میزبانی سے مسلح افواج میں صنفی مساوات کے جذبے کے ساتھ زیادہ گہرے بین الاقوامی اشتراک کے ہندوستان کے عہد کو تقویت حاصل ہوئی ہے۔
اس کورس کو اس طرح تیار کیا گیا ہے کہ خاتون افسران میں قائدانہ صلاحیتوں اور کارروائیوں سے متعلق مہارت کو فروغ دیا جاسکے اور اس کے ساتھ ہی مختلف ثقافتی بنیادوں والوں کو ایک دوسرے کے بارے میں سمجھنے کا موقع ملے اور باہمی پیشہ ورانہ فروغ ملے۔ شرکا کو متونع اور فعال ورکشاپ میں شرکت اور ماہرین کے لیکچرز سے مستفید ہونے کا موقع ملا۔
اس کورس میں اقوام متحدہ امن بردار فورس میں ہندوستان کی مالا مال وراثت کو شامل کیا گیا تھا۔ ہندوستان میں اقوام متحدہ امن بردار سنٹر کے اشتراک سے یہ کورس کرایا گیا جو دنیا بھر میں شہرت رکھتا ہے اور مختلف اقوام متحدہ مشنوں میں ٹریننگ اور امن بردار عملے کی تعیناتی کا تابندہ ریکارڈ رکھتا ہے۔ شرکا کو اقوام متحدہ امن بردار فورس کی مشقوں کو دیکھنے کا موقع ملا اور انھیں یہ تجربہ حاصل ہوا کہ ہندوستان کا بین الاقوامی امن مشنوں میں کیا شاندار ریکارڈ رہا ہے۔
تعلیمی اور عملی پہلوؤں کے علاوہ شرکا ہندوستان کی مالا مال ثقافت اور وراثت سے روشناس ہوئے۔ یہ لوگ یوگا سیشن میں شامل ہوئے اور دہلی اور آگرہ گھومنے گئے۔ ان شرکا کو میڈان انڈیا آلات اور حربے بھی دکھائے گئے جو اقوام متحدہ کے آنے والے مشنوں کا حصہ بنیں گے۔
اس پہلی کوشش کا اختتام ہوا تو اس سے نہ صرف ہندوستان کی بہتر ہوتی فوجی ڈپلومیسی کا اظہار ہوا ہے بلکہ آسیان اور ہندوستان کے اور زیادہ مضبوط رشتوں کا بھی راستہ ہموار ہوا ہے اور امن بردار فورس میں دنیا بھر میں دفاعی شعبوں میں خواتین کے مستقبل کے رول کے لئے بھی اچھی توقعات پیدا ہوئی ہیں۔
خلا ء کا محکمہ
خلابازوں کی تربیت اورگگن یان مشن کی پیشرفت
نئی دہلی۔ 10 فروری شمال مشرقی خطے کی ترقی  کے مرکزی وزیر مملکت ،وزیر اعظم کے دفتر ، عملہ ، عوامی شکایات، پنشن ، ایٹمی توانائی اور خلاکے وزیر مملکت ڈاکٹر جتیندر سنگھ نے آج لوک سبھا میں ایک سوال کے تحریری جواب میں کہا کہ عملے کی تربیت کے لئے حکومت ہند کی جانب سے حسب ذیل اقدامات کیے گئے ہیں:
تربیتی نصاب کی وضاحت کے لئے ماہرین کی ٹیم تشکیل دی گئی ہے۔
خلابازوں کی تربیت کے منصوبہ کو حتمی شکل دی گئی ہے جس میں گگن یا ن مشن کے سلسلے میں مطلوبہ سہولیات بھی شامل ہیں۔ اس کے لئے ورک آرڈر جاری کردیا گیا ہے۔
- گگن یان کی پیش رفت کی تفصیلات مندرجہ ذیل ہیں۔
- II. گگن یان سسٹم کا ابتدائی ڈیزائن مکمل ہوگیا ہے۔
مفاہمت کی عرضداشت پر دستخط ہوئے اور اس پر عمل درآمد ؛
- ہندوستانی فضائیہ ،ہندوستانی انسانی خلائی پرواز کے پروگرام کے عملے کے انتظامی سرگرمیوں کے لئے۔
- انسانوں پر مرتکز مصنوعات کا ڈیزائن اور ترقی کےلیے سات  ڈی آر ڈی او لیب ۔ اور
- مائیکرو گریویٹی پے لوڈز کی ترقی کے لئے تعلیمی ادارے۔
- بڑے معاہدوں پر دستخط اور اس کا اطلاق ۔
- عملے کی اسکریننگ اور انتخاب کی تکمیل۔ عملے میں شامل ممبران اس وقت روس میں خلائی پرواز کی عمومی تربیت حاصل کر رہے ہیں۔
- V. انسانوں پر مرتکز مصنوعات: خلائی فوڈ اور پینے کے پانی ، عملے کی صحت کی نگرانی کا نظام ، ہنگامی صورتحال میں حفاظتی کٹ ، عملے کے لیے میڈیکل کٹ وغیرہ جیسے انسانوں پر مرتکز مختلف نظاموں کے ابتدائی ڈیزائن کا جائزہ مکمل ہوا۔
- ہارڈ ویئر کی تیاری زمینی تجربہ اور پہلے بغیر پائلٹ مشن کے لئےحتمی مرحلے میں ہے۔
- لانچ وہیکل کی انسانی درجہ بندی کے طور پر مائع انجنوں کے اہلیت کے تجربوں کا آغاز ۔
ڈاکٹر جتندر سنگھ نے کہا کہ روس میں کووڈ – 19پروٹوکول اور مقامی حکام کے ذریعہ جاری کردہ ہیلتھ ایڈوائزری کے مطابق ، روس کے گیگرن کوسمونوٹ ٹریننگ سینٹر  میں خلاباز وں کی تربیت 28 مارچ ، 2020 سے 11 مئی ، 2020 تک کے لئے روک دی گئی تھی۔ نظر ثانی شدہ کووڈ 19 پروٹوکول کے پیش نظر ہندوستانی خلابازوں کی تربیت 12 مئی 2020 ء سے دوبارہ شروع کردی گئی ہے۔ انہوں نے یہ بھی بتایا کہ پہلا بغیر پائلٹ مشن کی منصوبہ بندی دسمبر 2021 میں کی گئی ہے۔ دوسرا بغیر پائلٹ پرواز کی منصوبہ بندی 23-2022 میں کی گئی ہے ، اس کے بعد انسانی خلائی جہاز کا تجربہ کیا جائے گا۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض (
U-1800
(Visitor Counter : 121
خواتین اور بچوں کی ترقیات کی وزارت
این آئی پی سی سی ڈی نے علاقائی مرکز، گوہاٹی میں ‘گھر میں بچوں کے طرز عمل کے مسائل کے بندوبست’ پر والدین کے لیے ورکشاپ کا انعقاد کیا
نیشنل انسٹی ٹیوٹ آف پبلک کوآپریشن اینڈ چائلڈ ڈیولپمنٹ  کی جانب سے21 اگست، 2023 کو ایس بی او اے پبلک اسکول گرچوک، گوہاٹی، آسام میں ‘گھر میں بچوں کے طرز عمل کے مسائل کے بندوبست’ پر والدین کےلئے ورکشاپ کا اہتمام کیا گیا۔ ورکشاپ میں 30 والدین نے شرکت کی۔
ورکشاپ میں مندرجہ ذیل مقاصد پر توجہ مرکوز کی گئی:
- خلل ڈالنے والے رویے کے پیچھے محرکات کے بارے میں والدین کے علم میں اضافہ کرنا۔
- قابل احترام، قابل رسائی، اور عملی رویے کے بندوبست کے حل کی فراہمی۔
- سماجی طور پر قابل قبول رویے کے متبادل کے لیے والدین اور بچوں کے درمیان شراکت قائم کرنا۔
۔۔۔۔۔۔۔۔۔۔۔
ش ح۔س ک۔ف ر

(Visitor Counter : 36
بھاری صنعتوں کی وزارت
کووڈ-19 عالمی وباء سے نمٹنے کی قوم کی کوششوں میں BHEL کا تعاون، اس کے پلانٹوں نے پانچ لاکھ کیو بک میٹرسے زیادہ میڈیکل آکسیجن اب تک مہیا کرائی ہے
دیگر یونٹوں میں بھی آکسیجن تیار کرنے کی گنجائش پیدا کرنے کی مزید کوششیں جاری
نئی دہلی 21 جون 2021: کووڈ-19 عالمی وباء کی دوسری لہر بہت تیزی سے ملک کے لئے ایک بے نظیر بحران میں تبدیل ہوگئی اور اس سنگین قومی بحران کے درمیان BHELاپنے ملک اور ملک والوں کی مدد کے لئے جنگی پیمانے پر کام کررہا ہے۔ بھوپال اور ہری دوار میں قایم BHEL کے پلانٹوں نے اپنے تمام تر وسائل کو بروئے کار لاتے ہوئے اپنے علاقے اور اطراف میں میڈیکل آکسیجن کی فراہمی کی۔
BHEL، ہری دوار میں اندرونی پائپ لائن کے ذریعہ روزانہ 24 ہزار کیوبک آکسیجن تیار کرنے کی صلاحیت رکھتا تھا۔ اپریل کے وسط میں ملک میں آکسیجن کی شدید کمی کو دیکھتے ہوئے پلانٹ نے ایک ہفتے کے اندر روزانہ تین ہزار سے زیادہ سلنڈر بھرنے کی صلاحیت پیدا کی۔ اس کے لئے نقل وحمل کے تمام تر بھرنے کی صلاحیت پیدا کی۔ اس کے لئے نقل وحمل کے تمام تر وسائل اور تمام افرادی طاقت کو دن رات بروئے کار لاتے ہوئے روزانہ تین ہزار سے زیادہ سلنڈر فراہم کئے گئے۔ یہ پلانٹ اب تک اتراکھنڈ، یوپی کے علاوہ دہلی این سی آر کے اسپتالوں، سرکاری زمرے کے اداروں اور مسلح افواج کے لئے تقریبا 67 ہزار سلنڈر بھرچکا ہے اور اس طرح بحران میں پلانٹ نے جانیں بچائی ہیں۔
اسی طرح BHEL بھوپال پلانٹ میں اب تک 174000 مہیا کرائے اور جن اسپتالو ں میں یہ آکسیجن بھیجی گئی ان میں کستوربا ہاسپٹل، ایمز، ملٹری ہاسپٹل، ریلوے ہاسپٹل اور پولیس ہاسپٹل کے علاوہ مدھیہ پردیش کے بہت سے نجی اسپتال شامل ہیں۔
طبی استعمال کے لئے آکسیجن کی ہنگامی ضرورتوں کو پورا کرنے کے لئے حیدرآباد کی BHELیونٹ نے بھی چالیس سال پرانے ایک آکسیجن پلانٹ کو پھر سے چالو کیا جو بارہ برس سے بند پڑا تھا۔ ہنگامی طور پر اس کی سروسنگ اور مطلوبہ مرمت ودیکھ ریکھ کی گئی اور زبردست کوشش کرکے ریکارڈ وقت کے اندر یہ کام پورا کرلیا گیا۔ یہ پلانٹ روزانہ دوہزار کیوبک میٹر میڈیکل آکسیجن کی اسپتالوں کو سپلائی کرے گا۔
کمپنی کی دیگر یونٹوں میں بھی آکسیجن کی پیداوار کی صلاحیت کے لئے کوشش جاری ہے۔ BHELملک کی ضروریات کو پورا کرنے کے لئے اپنے صدق دلانہ تعاون کا پابند ہے۔
BHEL ہندوستان میں انجینئرنگ اور مینوفیکچرنگ کی سب سے بڑی کمپنیوں میں اپنی نوعیت کی ایک کمپنی ہے جو معیشت کے کلیدی شعبوں کی بڑھتی ضرورتوں کو پورا کرنے کے لئے 180 سے زیادہ مصنوعات اور وسیع تر اشیاء اور خدمات کے لئے ڈیزائننگ، انجینئرنگ، تعمیرات ، جانچ اور کمیشننگ جیسے کاموں میں مصروف ہے۔